**BULLBY - Referat styremøte 8-18**

**Tid: Fredag 23. november 2018, kl. 14.00-15.45**

**Sted: Inge, Gardeveien 17**

**Til stede:** Jon, Kjell, Inge, Hans Kristian, Johan-Ditlef (sak 2), Gustav (referent).

Forfall: Bente, Bernt (sak 2).

GN/KSp 26.11.18

|  |  |  |
| --- | --- | --- |
|  | *Sak* | *Oppfølging – Vedlegg/ Sakspapir* |
| **1** | **Dagsorden og referat fra styremøte 7-18, 30. okt.**  Ingen merknader. | *Referat v/HKL* |
| **2** | **Oppfølging av verkstedarbeidet**  Status: Program, organisering og invitasjoner til fire verksted-møter er sendt ut til Oslo-politikere, med påmeldingsfrist 15. 12. Foreløpig få tilbakemeldinger (til Inge).  Angående møte 1 om Regional organisering: Styret diskuterte synspunkter fra bl.a. Hans Kristians kontakter angående møtetid og hvilke politikere/kommuner som skal inviteres. Konklusjon: Vi opprettholder tid og sted, slik Oslo-politikere er invitert til. Det sendes egen invitasjon til politikere fra kommunene nærmest Oslo, samt til nøkkelpolitikere i Akershus fylkesting. Hans Kristian lager utkast til invitasjonsbrev og adresseliste, med sikte på utsending innen 28.11. og frist for påmelding 15.12. Oslo-invitasjonen vedlegges som orientering om hele programmet for verkstedene. Inge følger opp påmeldingene også til dette møtet.  Faggruppene er ansvarlige for å forberede og holde innlegg, møteledelse og deltakelse i samtale med politikerne. Fra referat forrige møte: «Det bør vurderes å invitere til politiske innlegg fra posisjon og opposisjon når deltagerlisten er klar. For øvrig gis det foreløpig ingen føringer fra styret om møteopplegget. Frokostmøtenes tidsramme settes til kl. 08-10.30 og kveldsmøtet kl. 17-20.00».  Styret gir faggruppene en frist for å lage utkast til presentasjon og kort artikkel innen 20. januar 2019, slik at det blir mulig å utveksle kommentarer og innspill på tvers av faggruppene før innleggene ferdigstilles til møtene.  Gustav kontakter Jens og spør om han vil være referent fra diskusjonene i verkstedmøtene med tanke på publisering på nettsiden  Møteprogrammet med beskrivelsene av problemstillingene legges nå ut på Bullby.net. Senere innlegg og artikler fra møtene.  Styret følger opp administrasjonen av verkstedene. Bernt fungerer som kontakt til det politiske miljøet.  For øvrig ble det nevnt et behov for å tydeliggjøre tema og rolledeling mellom faggruppene Bolig/boligkvalitet, Bymiljø/ lokalsenterutvikling og Områdeutvikling. | *Inge og Kjell*  *Hans Kristian, Inge, Kjell*  *Jon sender info om dette til de fag-ansvarlige for møtene.*  *Gustav, Jens?*  *Gustav* |
| **3** | **Bullby 48**  Saker:  - Orientering og oppfølging om verkstedarbeidet  - Drøfting/diskusjon av Arvids innlegg på Bullby 47. Arvid oppfordres til å komme med en kort oppsummering av problemstillingen. Hans Kr. vil gi noen innledende kommentarer. Alle bør se på tilsendt presentasjon fra Arvid og forberede evt. korte innlegg.  Jon sørger for møteinnkalling. | *Jon* |
| **4** | **Eventuelt**  Gustav minnet om at programmet for Oslos hovedkonferanse  URBAN FUTURE Global Conferance (UFGC), 22.-24-mai 2019 er kommet. Se <https://www.futurebuilt.no/Nyheter#!/Nyheter/10-temaer-som-vil-forme-fremtidsbyen>  Konferanseavgiften ved påmelding innen 31.12. er 555 Euro, 355 Euro for NGO-er m.fl. Inge undersøker mulighet for at Bullbys medlemmer kan få den nevnte lavere prisen, eventuelt gratis adkomst mot noe frivillig innsats. | *Inge* |

Neste møter:

* BULLBY 48 torsdag 29. november kl.13.00 med påfølgende Julebord på Celsius kl. 16.00
* Styremøte 9-18: 18. des. kl. 14.30 på Mistral med påfølgende julekos m/feller kl 16.30
* Styremøte 1-19 den 8. januar kl. 13.00
* Politikerverksted 28. januar kl 17-20 i Litteraturhuset, om Byutvikling i Osloregionen
* Politikerverksted 6. februar kl 8-10.30 i Litteraturhuset, om virkemidler for å klare veitransportens del av Oslos klimamål
* BULLBY 49, 7 februar med innlegg fra den nystartede «Områdegruppen»
* Politikerverksted 13. mars kl 8-10.30 i Litteraturhuset, om boligkvalitet og bomiljø
* Politikerverksted 3. april kl 8-10.30 i Litteraturhuset, om bymiljø i lokale sentra
* Årsmøte 11. april med påfølgende BULLBY 50.